Alegzandra/wili-2018-roplus huggingface dataset:
Το 2007 υποδύθηκε και πάλι τη Μέρι Τζέιν Γουάτσον στο Spider-Man 3. Σε αντίθεση με τις άλλες δύο ταινίες της σειράς, η τρίτη ταινία δεν έλαβε τόσο θετικά σχόλια. Παρ' όλα αυτά, με συνολικές εισπράξεις 891 εκατομμύρια δολάρια παγκοσμίως, αποτελεί την πιο επιτυχημένη, εισπρακτικά, ταινία της σειράς. Η Ντανστ αρχικά είχε υπογράψει για τρεις ταινίες Spider-Man, αλλά αποκάλυψε ότι θα έκανε και τέταρτη ταινία αν οι Σαμ Ράιμι και Τόμπι Μαγκουάιρ επέστρεφαν. Τον Ιανουάριο του 2010, όμως, ανακοινώθηκε ότι το franchise του Spider-Man θα αρχίσει εκ νέου με καινούριο καστ και σκηνοθέτη. Το 2008 η Ντανστ πρωταγωνίστησε μαζί με τον Σάιμον Πεγκ στην ταινία Πως να Χάσεις τους Φίλους Σου. To 2010 εμφανίστηκε μαζί με τον Ράιαν Γκόσλινγκ στο δράμα Μοιραία Σχέση.

Η Simca (Σίμκα) ήταν γαλλική αυτοκινητοβιομηχανία που ιδρύθηκε το 1934 από την Fiat και από το 1951 ανήκε στην Ford. Το 1958 η Ford παρέδωσε τις μετοχές της στην Chrysler και από το 1970 η Simca ήταν θυγατρική και εμπορικό σήμα της Chrysler Ευρώπης. Η επωνυμία Simca αντικαταστάθηκε από αυτή της Talbot (Τάλμποτ) το 1978 και την περίοδο 1978-1979 τα αυτοκίνητα πωλούνταν σαν Simca-Talbot, ενώ αργότερα αποσύρθηκε εντελώς.

Οι διοφαντικές εξίσωσεις αποτελούν θέμα μελέτης εδώ και χιλιάδες χρόνια. Για παράδειγμα οι λύσεις της τετραδικής διοφαντικής εξίσωσης x2 + y2 = z2 δίνονται από τις πυθαγόρειες τριάδες, η οποία εξίσωση όμως είχε λυθεί αρχικά από τους Βαβυλώνιους(1800 π.Χ). Λύσεις των γραμμικών διοφαντικών εξισώσεων, όπως της εξίσωσης 26x + 65y = 13 μπορούν να βρεθούν χρησιμοποιώντας τον Ευκλείδιο αλγόριθμο (5ος αιώνας π.Χ).

Το 1516, ο αδελφός του Μοτονάρι και αρχηγός της φατρίας, Οκιμότο, απεβίωσε αιφνιδίως εξαιτίας δηλητηρίασης από την κατανάλωση αλκοόλ, όπως ο πατέρας τους παλαιότερα. Ο ανήλικος γιος του Οκιμότο, Κοματσουμάρου, τον διαδέχθηκε στην κεφαλή της φατρίας και ο Μοτονάρι έγινε o επιτηρητής του ώσπου να ενηλικιωθεί.

Τον Σεπτέμβριο του 1937, έχοντας απομείνει μόνο τέσσερεις ιεράρχες στη Σύνοδο των Γ.Ο.Χ, παρατηρείται η πρώτη ρήξη μεταξύ των Γ.Ο.Χ. με εκφραστή τον επίσκοπο Βρεσθένης Ματθαίο Καρπαθάκη, ο οποίος αποκήρυξε τον μετριοπαθή πρώην Φλωρίνης Χρυσόστομο και σχημάτισε δική του ομάδα μαζί με τον Κυκλάδων Γερμανό, επειδή ο Χρυσόστομος δεν δεχόταν ότι η Εκκλησία της Ελλάδος μετά την αποδοχή του νέου ημερολογίου ήταν σχισματική, αλλά απλά «υπόδικη» και έπρεπε να κριθεί το ζήτημα από πανορθόδοξη Σύνοδο. Σημείο τριβής ήταν η αναγνώριση των μυστηρίων που τελούσε η κάθε Εκκλησία από την άλλη.

Πρώτο έμβλημα του συλλόγου, από το 1894, ήταν οι τρεις δρομείς. Για το ποδοσφαιρικό τμήμα υιοθετήθηκε με την ίδρυσή του το 1910 ο αγκυλωτός σταυρός, πανάρχαιο σύμβολο το οποίο όμως θα αφαιρεθεί πριν ακόμη το Β' Παγκόσμιο πόλεμο, δεδομένης της ήδη αρνητικής του ταύτισης με τον εθνικοσοσιαλισμό και τον Αδόλφο Χίτλερ. Τα πρώτα μεταπολεμικά χρόνια, οι φανέλες της ομάδας έφεραν τα αρχικά ΓΣΑ (Γυμναστικός Σύλλογος Απόλλων), ενώ αργότερα καθιερώθηκε το σημερινό έμβλημα με την προτομή του αρχαίου ελληνικού θεού Απόλλωνα, εμπνευσμένο από άγαλμά του ως αρχηγού των μυθικών Μουσών (μουσηγέτη).
Από εκείνη την εποχή ξεκινά και η αντιπαλότητα των φίλων του Απόλλωνα με αυτούς του συμπολίτη Πανιωνίου, για το ποια ομάδα έχει τα αθλητικά πρωτεία στη Σμύρνη. Η διαμάχη όμως είχε και κοινωνικές προεκτάσεις, αφού ο Απόλλων υποστηριζόταν κυρίως από τα λαϊκά στρώματα, εν αντιθέσει με τον Πανιώνιο που ήταν η αγαπημένη ομάδα των μεγαλοαστών. Παρά την αντιπαλότητα, οι αθλητές του συμμετείχαν συχνά στους Πανιώνιους Αγώνες κατακτώντας αρκετές πρωτιές.

Ο πρώτος κύκλος της σειράς προβάλλονταν κάθε Τρίτη στις 22:30 ενώ το τραγούδι των τίτλων φέρει τον τίτλο "Γιορτή" και ανήκει στο συγκρότημα Κόζα Μόστρα.

Συνδυασμοί συμφώνων αποδίδονται γραπτώς με συμπλέγματα (saṃyuktākṣara). Για παράδειγμα, τα τρία γράμματα कनय kanaya μπορούν να γραφούν ως क्नय knaya, कन्य kanya, ή क्न्य knya.

Η πετροπέρδικα είναι επιδημητικό είδος, είναι κοινωνικό και ζει κατά οικογενειακές ομάδες 10-15 ατόμων ενώ κατά τη διάρκεια του χειμώνα μπορούν να συνενωθούν δύο οι περισσότερες τέτοιες ομάδες και να φτάσουν τα 40 άτομα. Η μονογαμία το διακατέχει και τον Ιανουάριο και Φεβρουάριο οι ομάδες διαλύονται και σχηματίζονται τα ζευγάρια. Συνήθως τα κοπάδια αποτελούνται από τα ζευγάρια και τα μικρά τους καθώς και από ζευγάρια που δεν είχαν επιτυχημένη αναπαραγωγή. Η κοινωνική τους οργάνωση με τη μορφή του κοπαδιού αυξάνει τις πιθανότητες να επιβιώσουν τα άτομα που το απαρτίζουν, διότι επιτυγχάνεται αποτελεσματικότερη αντιμετώπιση των αρπακτικών.

Τα Μεταξάτα συνορεύουν ανατολικά με τις Κεραμειές, νότια με τα Κουρκουμελάτα και δυτικά με τη Λακήθρα. Στην περιοχή κυριαρχούν οι εύφορες πεδιάδες που ευνοούν τις γεωργικές και κτηνοτροφικές δραστηριότητες των κατοίκων ενώ το εξαιρετικά εύφορο κλίμα του χωριού οφείλεται σε μεγάλο βαθμό στην γειτνίασή του από βορρά και ανατολή με την οροσειρά του Αίνου. Τα Μεταξάτα διαμορφώνουν έναν κόμβο με δύο δρόμους, ο ένας οδηγώντας δυτικά στη Λακήθρα και στο Αργοστόλι και ο άλλος οδηγώντας βόρεια στα Τραυλιάτα και στον δρόμο Αργοστολίου-Πόρου και νότια στα Κουρκουμελάτα και το αεροδρόμιο.
Το φρούριο καταλήφθηκε από τους Οθωμανούς Τούρκους το 1653, οι οποίοι πραγματοποιήσαν σε αυτό κάποιες τροποποιήσεις, και δημιούργησαν ένα οικισμό στο εσωτερικό του, αλλά στη συνέχεια, μετά από συνεχείς καταστροφές λόγω συγκρούσεων, εγκατέλειψαν την περιοχή. Όταν ο Άγγλος περιηγητής Ρόμπερτ Πάσλεϊ επισκεύτηκε το 1834 και βρήκε μόνο ερείπια. Πριν το 1866 στην περιοχή υπήρχαν μόνο προσωρινές κατασκευές για την διαμονή των γεωργών και την αποθήκευση προμηθειών και εργαλείων και σταύλοι. Η περιοχή άρχισε να κατοικείται ξανά από εμπόρους ελαιολάδου, καθώς η Παλαιοχώρα άρχισε να χρησιμοποιείται ως λιμάνι για την εξαγωγή του ελαιόλαδου της επαρχίας Κανδάνου, καθώς ήταν πιο εύκολο να μεταφερθεί εκεί παρά μέχρι τα Χανιά. Ανάφερεται ως οικισμός για πρώτη φορά στην απογραφή του 1881. Το 1897, κατά τη διάρκεια της Κρητικής Επανάστασης του 1895-1898, ο τουρκικός στρατός έσφαξε τους Χριστιανούς της Παλαιοχώρας και στη συνέχεια κατέφυγε στο κάστρο της Παλαιοχώρας, από όπου αποχώρησαν με πλοία των Μεγάλων Δυνάμεων. Μετά την ένωση της Κρήτης με την Ελλάδα το λιμάνι της Παλαιοχώρας γνώρισε μεγάλη άνθηση χάρις στην ακτοπλοιική σύνδεση με τον Πειραιά. Το 1941, κατά τη διάρκεια της γερμανικής κατοχή, οι Γερμανοί μετά από μάχες συνέλαβαν τους υπόπτους για αντίσταση, τους φυλάκισαν και εκτέλεσαν 29. Μετά την Κατοχή, η Παλαιοχώρα άρχισε να αναπτύσσεται ως τουριστικό κέντρο, ένα από τα σημαντικότερα μάζι με την Ιεράπετρα στη νότια Κρήτη, λόγω του κλίματος, των παραλιών και των μνημείων της περιοχής. Πέρα από τον τουρισμό, σημαντικοί οικονομικοί τομείς είναι η γεωργία και η αλιεία.

Γενικεύοντας αυτό το απλό αποτέλεσμα σε δακτυλίους ακεραίων είναι ένα βασικό πρόβλημα της αλγεβρικής θεωρίας αριθμών. Η θεωρία των πεδίων των κλάσεων επιλύει αυτό το πρόβλημα όταν ένα σώμα αριθμών Κ είναι η αβελιανή επέκταση του Q (δηλαδή η επέκταση Γκαλουά με αβελιανές ομάδες Γκαλουά) .

Εξυπηρετείται αεροπορικώς με το αεροδρόμιο της Τίβακ, που απέχει 20 χιλιόμετρα μακριά, και με το αεροδρόμιο της Ποντγκόριτσα, που απέχει 65 χιλιόμετρα.

Η αλγεβρική θεωρία αριθμών επιδρά με πολλoύς διαφορετικούς κλάδους των μαθηματικών. Χρησιμοποιεί εργαλεία της ομολογικής άλγεβρας. Όσον αφορά την αναλογίας μεταξύ σωμάτων συναρτήσεων και αριθμητικών σωμάτων βασίζεται σε τεχνικές και ιδέες από την αλγεβρική γεωμετρία. Ακόμα, η μελέτη διατάξεων σε μεγαλύτερες διαστάσεις πάνω στον Ζ παραπέμπει στην αριθμητική γεωμετρία. Τέλος, η αλγεβρική θεωρία αριθμών χρησιμοποιείται στην μελέτη αριθμητικών υπερβολικών 3-πολλαπλοτήτων.

Το όνομα του οικισμού πριν την εγκατάσταση των μικρασιατών προσφύγων ήταν Σενελί ή Σέλελη. Αμέσως μετά την εγκατάσταση των προσφύγων η ονομασία του οικισμού αλλάζει, το 1928, σε Ροδόκηπος απο την μετάφραση του Γκιούλμπαξε (Gulbahce)gul = ρόδο, bahce = κήπος.

Τσιότρας, Β. Ι., «Πολύπους εναντίον πύθωνος. Μια μαρτυρία για τη δράση του Θεοφίλου Κορυδαλλέως στη Ζάκυνθο», Πρακτικά του Διεθνούς Συνεδρίου «Άγιοι και εκκλησιαστικές προσωπικότητες στη Ζάκυνθο», (Ζάκυνθος 1997), Αθήνα 1999, τόμ. Α', 313-326.
Το τζιν τόνικ προέρχεται από την Αγγλία. Πινόταν στην εποχή της αποικιοκρατίας στην Ινδία για να προστατεύει από την ελονοσία. Επειδή τότε η κινίνη ήταν πολύ πικρή, πρόσθεταν το τζιν για να κάνουν το ποτό πιο υποφερτό.

Το Αρχοντικό Δεκόζη Βούρου βρίσκεται εκεί που λειτουργεί σήμερα το «Μουσείο της Πόλεως των Αθηνών», στην Οδό Ιωάννη Παπαρρηγοπούλου αριθ. 7, στην Πλατεία Κλαυθμώνος. Το αρχοντικό αυτό ανήκε στο μεγαλέμπορο από τη Χίο Σταμάτιο Δεκόζη Βούρο (Χίος 1792 - Αθήνα 1881), του οποίου ο πατέρας Κοζής Βούρος σκοτώθηκε από τους Τούρκους κατά τις φοβερές σφαγές της Χίου το 1822.

Το 1500, ο πατέρας του αναμείχθηκε σε μια διαμάχη για την εξουσία με το Σογκουνάτο Ασικάγκα και τη φατρία Όουτσι, και αποφάσισε συνακόλουθα ν' αποσυρθεί. Παρέδωσε τότε τη θέση του επικεφαλής της φατρίας στον πρωτότοκο γιο του, Μόρι Οκιμότο, και μετακινήθηκε στο νέο του σπίτι στο Κάστρο Τατζίχι-Σαρουγκάκε με τον δευτερότοκο γιο του, Σοτζουμάρου. Ο Οκιμότο, ως επικεφαλής πλέον της φατρίας των Μόρι, εγκαταστάθηκε στο Κάστρο Γιοσίντα-Κοριγιάμα, που αποτελούσε το κύριο οχυρό της.

Στο Εθνικό Αρχαιολογικό Μουσείο ασχολήθηκε με την μελέτη των κολοσσικών κούρων του Σουνίου και του χάλκινου αγάλματος εφήβου, που βρέθηκε στη θάλασσα του Μαραθώνος.

Το κλίμα της Πορτ Βίλα είναι τροπικό με μία ξηρή και μία θερμή και υγρή εποχή. Οι βροχοπτώσεις κυμαίνονται γύρω στα 2.360 χιλιοστά ετησίως. Στην περιοχή φυσούν και νοτιοανατολικοί αληγείς άνεμοι.

Αποτελείται από χρυσά ελάσματα, τα οποία σχηματίζουν ζυγαριά. Στο κέντρο της ράβδου είναι προσαρμοσμένη θηλιά. Δεξιά και αριστερά της ράβδου είναι αναρτημένοι δύο δίσκοι. Οι δίσκοι είναι στολισμένοι με έκτυπο συμμετρικό ανθό με έξι πέταλα, εγγεγραμμένο σε κανονικό εξάγωνο. Στο κενό ανάμεσα στα πέταλα παριστάνεται μια χάντρα.

Ο ΦΚ Μόγκρεν είναι ο πιο δημοφιλής ποδοσφαιρικός σύλλογο στην Μπούντβα και το αθλητικό σωματείο με τη μεγαλύτερη παράδοση εκεί. Ιδρύθηκε το 1920 και συμμετέχει στο Πρωτάθλημα ποδοσφαίρου του Μαυροβουνίου, κερδίζοντας το πρωτάθλημα το 2008-09 και το 2010-11. Ο σύλλογος κέρδισε επίσης το Κύπελλο Μαυροβουνίου του 2008.

Αφού αποφοίτησε απότο Πανεπιστήμιο του Γέιλ το 1992, ίδρυσε την Third Wave Direct Action Corporation, μια μη κερδοσκοπική οργάνωση που στόχευε στην ενθάρρυνση των νεαρών γυναικών να ασχοληθούν με τον ακτιβισμό και τους ηγετικούς ρόλους. Στον πρώτο της χρόνο, η οργάνωση ξεκίνησε μια εκστρατεία που ενέγραψε στους εκλογικούς καταλόγους πάνω από είκοσι χιλιάδες νέους ψηφοφόρους σ’ολόκληρες τις Ηνωμένες Πολιτείες. Η οργάνωση τώρα χορηγεί δωρεές σε νεαρές γυναίκες που θέλουν να ξεκινήσουν δικές τους επιχειρήσεις ή να πάνε στο σχολείο.
Η τεχνογνωσία αυτή εξασφάλισε στη Γερμανία αυτάρκεια τέτοιας έκτασης, ώστε να μπορεί να παρεμβαίνει στις υψηλές πολιτικές σφαίρες επί ίσοις όροις με τις υπόλοιπες οικονομικά αναπτυγμένες χώρες: Ο γερμανός υπουργός Εξωτερικών της Δημοκρατίας της Βαϊμάρης Στρέσσεμαν είχε πει "χωρίς την IG Farben και τον άνθρακα της Γερμανίας δεν είναι δυνατόν να ασκηθεί εξωτερική πολιτική". Μερικά από τα παγκοσμίως γνωστά και μονοπωλιακά προϊόντα της Κοινοπραξίας ήταν η ασπιρίνη, η νοβοκαΐνη, η σαλβαρσάνη, το σουλφανιλαμίδιο κ.ά. Επιπλέον, η τεχνογνωσία της της επέτρεπε την κατασκευή συνθετικών πρώτων υλών, που η Γερμανία δε διέθετε καθόλου, όπως το τεχνητό καουτσούκ, τα συνθετικά καύσιμα, τα νιτρικά άλατα κτλ. Ανάμεσα στο ερευνητικό προσωπικό της συγκαταλέγονταν επιστήμονες βραβευμένοι με Νόμπελ: Πάουλ Έρλιχ (σαλβαρσάνη), Φριτς Χάμπερ (παραγωγή αμμωνίας από ελεύθερο άζωτο), Καρλ Μπος (συνθετικά καύσιμα, νίτρο), Γκέρχαρντ Ντόμαγκ (σουλφανιλαμίδια).

Μετά την κυκλοφορία του "Lungs", κυκλοφόρησαν ως singles τα τραγούδια Drumming Song και η διασκευή του You've Got The Love της Candi Staton , εκ των οποίων το δεύτερο έγινε και mash-up με τίτλο "You Got the Dirtee Love", ανάμεσα στην Welch και τον βρετανό ράπερ, Dizzee Rascall. Οι δυο τους, τραγούδησαν ζωντανά το mash-up στα 2010 BRIT Awards και η ηχογράφηση της ζωντανής τους εμφάνισης κυκλοφόρησε την επόμενη ημέρα ως single.

Αφού ο Μπρες κυβέρνησε για εφτά χρόνια, ο Νουάντα επέστρεψε στο θρόνο, αφού το χέρι του είχε αναπληρωθεί από ένα καινούριο, φτιαγμένο από τον Ντίαν Κεχτ κι έπειτα τον Κρέιγνε. Ο Μπρες εξορίστηκε και ζήτησε βοήθεια από τον πατέρα του, Έλαθαν, για να ανακτήσει το θρόνο του, εκείνος όμως αρνήθηκε να τον βοηθήσει να αποκτήσει με δόλια μέσα κάτι που είχε αποτύχει να το κρατήσει με σωστό τρόπο. Έτσι ο Μπρες στράφηκε στον Μπάλορ των Φομόριαν.

Η AJL αποδίδει στα μέλη που έχουν συνεισφέρει σε σημαντικό βαθμό στην υλοποίηση των στόχων της, την ιδιότητα «Επίτιμα Δια Βίου Μέλη» (Honorary life membership).
Ο Βιλλεαρδουίνος είχε ήδη κατακτήση την Πάτρα και την Ανδραβίδα. Μέσω Πάτρας προχώρησαν στην Ηλεία κι έπειτα στη Μεσσηνία, βρίσκοντας αντίσταση μόνο στην Αρκαδιά. Φτάνοντας κοντά στη Μεθώνη, στον «Ελαιώνα του Κούντουρα» συνάντησαν τον βυζαντινό στρατό σε μια τελευταία προσπάθεια του διοικητή του Θέματος της Πελοποννήσου, Μιχαήλ Δούκα, να προβάλει αντίσταση. Στη μάχη που έγινε γνωστή ως Μάχη του ελαιώνα του Κούντουρα, οι Φράγκοι πέτυχαν συντριπτική νίκη κατά των Βυζαντινών, και από τότε ο Σαμπλίτης ονομάστηκε πρίγκιπας της Αχαΐας. Συνεχίζοντας οι δύο ιππότες κατέκτησαν όλη την Πελοπόννησο βρίσκοντας αντίσταση μικρή στην Καρύταινα και στο Νύκλι (πόλη-κάστρο στην Αρκαδία) και στα Σκόρτα, όπου ο Δοξαπατρής Βουτσαράς αντέταξε σθεναρή αντίσταση. Τα μοναδικά εδάφη που έμειναν εκτός της φράγκικης επικράτειας ήταν οι βενετικές πλέον Μεθώνη και Κορώνη και η Μονεμβασιά, η οποία κατακτήθηκε όμως αργότερα μετά από πολύχρονη πολιορκία. Το 1209 ο Σαμπλίτης έμαθε ότι ο μεγαλύτερος αδελφός του Λουδοβίκος πέθανε άτεκνος και έπρεπε να επιστρέψει στη Γαλλία για να πάρει τα δικαιώματά του. Φεύγοντας άφησε στη θέση του ως βάιλο τον ανιψιό του Ούγο Σαμπλίτη, επειδή ο γιος του ήταν ανήλικος. Επιπλέον άφησε μία επιτροπή για να μοιράσει το πριγκιπάτο στους πιστούς του ιππότες (να τους δοθούν βαρωνίες) αλλά και στους ντόπιους που δέχτηκαν την υποτέλεια στους Φράγκους. Στη διαδρομή όμως προς τη Γαλλία πέθανε στην Απουλία της Ιταλίας. Λίγο αργότερα πέθανε και ο ανιψιός του Ούγος, οπότε το πριγκιπάτο πέρασε στα χέρια του Γοδεφρείδου Βιλλεαρδουίνου, ο οποίος πήρε τη θέση του Ούγου ως βάιλος μέχρι να εμφανιστεί ο κληρονόμος του Γουλιέλμου, Ροβέρτος Σαμπλίτης. Με μηχανορραφία του Γοδεφρείδου όμως, ο Ροβέρτος καθυστέρησε και οι άλλοι ευγενείς αναγνώρισαν αυτόν ως πρίγκιπα της Αχαΐας.

Σχετικά με την εσωτερική συστηματική των Εμβιοπτέρων αποδεικνύεται πολύ δύσκολη η κατάταξη σε οικογένειες. Η ομοιότητα μορφολογικών και ανατομικών χαρακτηριστικών, η οποία συνήθως αντικατοπτρίζει τις φυλογενετικές σχέσεις, πρέπει να εξετάζεται πολύ προσεκτικά. Εφόσον όλα τα είδη παρουσιάζουν τον ίδιο τρόπο ζωής, τα είδη μοιάζουν πολύ μεταξύ τους και οι ομοιότητες μπορεί να είναι αποτέλεσμα ομολογίας ή αναλογίας.

Είναι κυρίως γνωστός σε διεθνές επίπεδο για την επιτυχημένη δουλειά του. Από την αρχή της καριέρας του έχει συμμετάσχει σχεδόν σε όλες τις διαφημιστικές εκστρατείες καθώς επίσης και επιδείξεις μόδας του Τζιόρτζιο Αρμάνι.

Από το 1844 μέχρι το 1848 σπουδάζει στο Σχολείο των Τεχνών. Ο Όθων αναγνώρισε το ταλέντο του και τον στέλνει με υποτροφία στην Ρώμη, στην Academia di Belle Arti. Αργότερα πάει στην Βουλγαρία όπου πλέον ζει εκεί και διαπρέπει με το όνομα Dobrovitch Димитър Добрович. Το έργο του, επηρεασμένο από την τέχνη της αναγέννησης, περιλαμβάνει ηθογραφικές σκηνές και προσωπογραφίες, καθώς και αντιγραφές έργων ιταλικής τέχνης. Έλαβε μέρος σε ομαδικές εκθέσεις στη Ρώμη στην Αθήνα (Ολύμπια, 1875).
Η Λαπούτα (Laputa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,2. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της από το νησί-πατρίδα των μαθηματικών και μουσικών στο φανταστικό και σατιρικό μυθιστόρημα Τα ταξίδια του Γκιούλιβερ.

Ο Χρήστος αρχικά αρνείται να τις αναλάβει, αλλά τελικά αλλάζει γνώμη και έτσι, αφού βρίσκουν και το τέταρτο μέλος της ομάδας, τη Στάλω (Μαριέλλα Σαββίδου), μετά από ακροάσεις που κάνουν, οι τέσσερις γυναίκες με την καθοδήγηση του Χρήστου αρχίζουν τις προπονήσεις, ώστε να μπορέσουν να λάβουν μέρος σε αγώνες.

Κέντρο για την Τέχνη και τη Φύση (CDAN) Το κτίριο είναι έργο του αρχιτέκτονα Ραφαέλ Μονέο, σχεδιάστηκε από τον δημιουργό του ως ένας ασύμμετρος κυματιστός όγκος, που σχηματίζει μια σπασμένη και κατακερματισμένη περίμετρο η οποία συμβαδίζει με το υπάρχον φυσικό τοπίο, όπως είναι τα συμπλέγματα βράχων «Mallos de Riglos» και «Salto de Roldán», γεωγραφικοί σχηματισμοί που έχουν εμπνεύσει τον αρχιτέκτονα. Το κτίριο βρίσκεται σε μια περιοχή που διατηρεί τον χαρακτήρα της ως γεωργική και που περιβάλλεται από εδάφη όπου καλλιεργούνται αμπέλια.

Ο κεντρικός ρόλος της Επιτροπής είναι η αποκλειστική άσκηση συμβουλευτικών αρμοδιοτήτων προς κάθε όργανο ή φορέα της Πολιτείας, είτε με δική της πρωτοβουλία, είτε όταν ζητηθεί.

Η AJL καλύπτει όλα τα παραρτήματα του Ιουδαϊσμού, περιλαμβάνοντας στα μέλη της Βιβλιοθήκες και το προσωπικό τους, καθώς και υποστηρικτές των βιβλιοθηκών. Τα μέλη αντιπροσωπεύουν τη Βόρεια Αμερική, την Ολλανδία, την Ελβετία, το Ηνωμένο Βασίλειο, την Ιταλία, την Κίνα, το Ισραήλ, τη Νότια Αφρική και την Τσέχικη Δημοκρατία . Ιδρύματα και μεμονωμένα άτομα, που επιθυμούν να συμβάλλουν στην επίτευξη των στόχων της ένωσης μπορούν να ενταχθούν σε κάποια από τις διαθέσιμες κατηγορίες μελών :

Αποτελεί μία από τις κομάρκας με τον πιο ιδιαίτερο χαρακτήρα, που υπερτονίζεται από την έντονη βιομηχανική της δραστηριότητα, από την ύπαρξη του λιμανιού της Αλχεθίρας, που μετακινεί τον μεγαλύτερο όγκο εμπορευμάτων στην Ισπανία και από την ύπαρξη σημαντικών τουριστικών προορισμών όπως η Ταρίφα.

Walther Kranz, Geschichte der griechischen Literatur (μετάφραση Θρασύβουλου Σταύρου ως Ιστορία της Αρχαίας Ελληνικής Λογοτεχνίας, εκδ. Γ.Παπαδημητρίου, Αθήνα, 1953, τ. Β΄σ. 77.

To 2010, η Welch συμμετείχε στο album Here Lies Love των David Byrne και Fatboy Slim, ένα album γα την Imelda Marcos, πολιτικό από τις Φιλιππίνες

M. Dieterle, Dodona. Religionsgeschichtliche und historische Untersuchungen zu Entstehung und Entwicklung des Zeus-Heiligtums, diss. Universiteit Hamburg, 1999.
Στις 07:20, προχωρώντας αργά, με μόνο οδηγό την θολή σκιά της τρόπιδας του θωρηκτού κάτω από 10 μέτρα νερού, το Χ-6 προσέκρουσε σε έναν ύφαλο και εκτινάχθηκε στην επιφάνεια, προδίδοντας την παρουσία του. Παρά τον καταιγισμό των πυρών που δέχθηκε από τα μικρά όπλα του Τίρπιτς, κατάφερε να καταδυθεί και να αποθέσει τις νάρκες του κάτω από την πλώρη του θωρηκτού, στο ύψος των πυροβόλων του πύργου “Β”, ρυθμισμένες να εκραγούν σε μία ώρα. Ο Κάμερον, έχοντας χάσει τον έλεγχο του σκάφους του μετά την πρόσκρουση, αναδύθηκε και παραδόθηκε μαζί με το πλήρωμά του στους Γερμανούς, αφού προηγουμένως είχε ανοίξει τις αντλίες του σκάφους του για να βυθιστεί.

Το Διεθνές Ποδοσφαιρικό Κύπελλο 1965-66 ή Κύπελλο Ράπαν, όπως ήταν πιο γνωστό (το μετέπειτα Κύπελλο Ιντερτότο), κατακτήθηκε από την 1. ΦΚ Λοκομοτίβ Λειψίας, η οποία έχασε στον τελικό της περασμένους περιόδου). Κέρδισε την ΙΦΚ Νόρσεπιγκ. Μετά από τον πειραματισμό των 12 ομίλων και των 48 ομάδων για δύο χρόνια, η διοργάνωηση επέστρεψε στην κανονική της μορφή των 32 ομάδων και των 8 ομίλων. Σαν αποτέλσμα, οι ομάδες προκρίθηκαν απευθείας στα προημιτελικά μετά την φάση των ομίλων, ενώ την περασμένη χρονιά υπήρξε και πρώτος γύρος.

Το 1970, εξελέγη Τιτουλάριος Μητροπολίτης Μιλητουπόλεως (ενώ παρέμενε στην Ιερά Μονή Βλατάδων) ως έξαρχος υπεύθυνος για θέματα που απασχολούσαν τη βόρεια Ελλάδα και το Άγιον Όρος.

Κατά το μεγαλύτερο μέρος της μεταπολεμικής περιόδου, η Simca ήταν μια από τις κορυφαίες αυτοκινητοβιομηχανίες της Γαλλίας. Το Simca 1100 υπήρξε για κάποιο διάστημα το αυτοκίνητο με τις μεγαλύτερες πωλήσεις στη χώρα, ενώ τα μοντέλα Simca 1307 και Simca Horizon κέρδισαν τον κορυφαίο τίτλο του Ευρωπαϊκού Αυτοκινήτου της Χρονιάς για το 1976 και το 1978 αντίστοιχα. Τα μοντέλα αυτά πωλήθηκαν σε κάποιες άλλες χώρες ως προϊόντα άλλων επωνυμιών. Για παράδειγμα, το Simca 1307 πωλήθηκε στο Ηνωμένο Βασίλειο ως Chrysler Alpine, ενώ και το Horizon πωλήθηκε υπό την επωνυμία της Chrysler.

Κατά την Επανάσταση του 1821, ο Θεόδωρος Κολοκοτρώνης ίδρυσε στα Βέρβενα στρατόπεδο και είχε εγκαταστήσει το στρατηγείο του στον Πύργο του Αυγουστή, ο οποίος ακόμη σώζεται. Στις 18 Μαΐου 1821, οι Τούρκοι από την Τρίπολη Αρκαδίας επιτίθενται εναντίον του στρατοπέδου χωριού, αλλά αποκρούονται στη μάχη Βερβένων και Δολιανών. Στο χωριό γίνοταν αναπαράσταση της μάχης κάθε επέτειο . Στις 21 Ιουνίου 1821 έφθασε στη Βέρβενα ο Δημήτριος Υψηλάντης από την Οδησσό της Ρωσίας και εκεί είχε εγκατασταθεί η Πελοποννησιακή Γερουσία και έγινε η επίσημη υποδοχή του, την οποία διαιωνίζει μαρμάρινη πλάκα με τη μορφή ανοιχτού ειληταρίου, που αναρτήθηκε το 1920 στο σημείο της υποδοχής.

Σειρά άρθρων του στην εφημερίδα Ήλιος του Ναυπλίου, με τίτλο «Μαθήματα Πολιτικά» (εφημ. Ήλιος του Παναγιώτη Σούτσου, αρ. 17, 18 Αυγούστου 1833 σελ. 69-70, αρ. 20, 29 Αυγούστου, σ. 98, αρ. 32, 24 Οκτωβρίου, σελ. 128-129.)ένα από αυτά είναι το: «Ο νόμος ως έκφραση της θελήσεως των εργατών της κοινωνίας»
Η ταινία προτάθηκε για 8 βραβεία Όσκαρ, μεταξύ των οποίων και για Όσκαρ Καλύτερης Ταινίας και χάρισε στο Ρόμπερτ Ντε Νίρο το πρώτο του Όσκαρ Α' Ανδρικού Ρόλου και το δεύτερο Όσκαρ μετά τη βράβευση του με Όσκαρ Β' Ανδρικού Ρόλου για την ερμηνεία του στην ταινία Ο Νονός ΙΙ (The Godfather Part II) το 1974.

Κατά την τελευταία απουσία του Κίμωνα, οι δημοκρατικοί στην Αθήνα δραστηριοποιήθηκαν, εκμεταλλευόμενοι τη δυσφορία των Αθηναίων από τη φοβερή καταστροφή στο Δράβησκο και τον κατηγόρησαν για δωροδοκία. Ένας από τούς κατήγορους ήταν και ο Περικλής. Υποστήριξαν ότι ενώ έπρεπε μετά την παράδοση της Θάσου να εισβάλει στη Μακεδονία, καθώς είχε και εκεί μεταλλεία, αυτός πήρε δώρο από το βασιλιά της Μακεδονίας Αλέξανδρο. Όταν κλήθηκε να λογοδοτήσει, αμύνθηκε με επιτυχία και απαλλάχθηκε των κατηγοριών.

Μετά τα Μηδικά ο Αριστείδης (αριστοκρατικοί) και ο Θεμιστοκλής (δημοκρατικοί) ήταν οι φυσιογνωμίες που θα δέσποζαν στην πολιτική ζωή της Αθήνας, αλλά ο μεν Αριστείδης άφησε την Αθήνα για να επισκεφθεί τους τόπους των μελών της Αθηναϊκής Συμμαχίας, ώστε να καθορίσει τους ανάλογους "φόρους", ο δε Θεμιστοκλής δεν λειτούργησε διόλου κομματικά, αλλά πάσχιζε να υλοποιήσει μεγαλόπνοα σχέδια που ο ίδιος συνελάμβανε, με αποτέλεσμα να δημιουργηθεί μια δυσπιστία στο πρόσωπό του. Όλα ήταν με το μέρος του Κίμωνα ο οποίος εκλεγόταν στρατηγός από το 476 π.Χ. (που διαδέχθηκε τον Αριστείδη στην ηγεσία των αριστοκρατικών) έως το 462 π.Χ. συνεχώς.

Η εταιρεία ήταν, επίσης, η κάτοχος του κοπυράιτ για το εντομοκτόνο Κυκλώνας Β (Zyklon B), αέριο με βάση το υδροκυάνιο, που χρησιμοποιήθηκε στα στρατόπεδα εξόντωσης του ναζιστικού καθεστώτος (θάλαμοι αερίων).

Μεγάλωσε στη Ρώμη, όπου ήταν η μόνιμη έδρα του Κωνσταντίνου, έπειτα από το αποτυχημένο αντικίνημά του της 13ης Δεκεμβρίου 1967 ενάντια στη δικτατορία των Συνταγματαρχών και τη φυγή του από την Ελλάδα. Μετά το 1973 η τέως βασιλική οικογένεια μετακόμισε στο Λονδίνο.

Το 1872 το όνομά του αναφέρεται στα επίτιμα μέλη του Φιλολογικού Συλλόγου Παρνασσού. Ο Φραγκίσκος Πυλαρινός αναφέρεται επίσης ότι ήταν μέλος της Μεγάλης Στοάς της Ελλάδος.

α) Όπως και στα σχοινιά, τα σύρματα στρίβονται προς τ΄ αριστερά και τα συγκροτούμενα έμβολα προς τα δεξιά για τα δεξιόστροφα συρματόσχοινα, εν προκειμένω η αριστερόστροφη αυτή κατασκευή είναι η πλέον διαδεδομένη.

Στις 7 Ιουλίου του 1958 εγκρίθηκε το πολιτειακό καθεστώς της Αλάσκας, η οποία ανακηρύχθηκε επίσημα η 49η πολιτεία των ΗΠΑ στις 3 Ιανουαρίου του 1959.

Ο «επώνυμος ήρωας» του αττικού Δήμου των Λακιαδών (δηλαδή το πρόσωπο που έδωσε το όνομά του στον Δήμο αυτό). Το ηρώο του βρισκόταν επάνω στην Ιερά Οδό προς την Ελευσίνα, κοντά στον Κηφισό.

Από τότε και μέχρι σήμερα, υπήρξαν και υπάρχουν πολλές Σύνοδοι Γ.Ο.Χ. κάθε μια από τις οποίες έχει δική της Ιεραρχία και κληρικούς, ενώ δεν αναγνωρίζει τις υπόλοιπες. Πολλοί επίσκοποι μεταπήδησαν σε άλλη ή άλλες παρατάξεις, άλλοι απομονώθηκαν, άλλοι επέστρεψαν, άλλοι έκαναν νέα παράταξη και άλλοι ένωσαν παρατάξεις. Μια γενική επισκόπηση, των παρατάξεων των ΓΟΧ, γίνεται παρακάτω. Οι περισσότερες Σύνοδοι δημιουργήθηκαν είτε από αντίδραση σε εμφύλιες διενέξεις, είτε από ιδιοτελείς σκοπούς μερικών επισκόπων (αρχομανία, πνευματική ανεξαρτησία, κ.ά.).
Η Ιστορία Εικονογραφημένη είναι το παλαιότερο περιοδικό ποικίλης ιστορικής ύλης στην Ελλάδα. Κυκλοφορεί ανελλιπώς κάθε μήνα, από τον Ιούλιο του 1968 και εξής, από την εκδοτική εταιρία Πάπυρος Πρεςς ΕΠΕ, θυγατρική του Εκδοτικού Οργανισμού Πάπυρος που ιδρύθηκε το 1936 από τον Ανδρέα Ι. Πουρνάρα με σκοπό την έκδοση των «Απάντων των Αρχαίων Ελλήνων Συγγραφέων» και έργων της Ελληνικής Γραμματολογίας. Εμπνευστής της έκδοσης υπήρξε ο δημοσιογράφος Νίκος Αγγελής ο οποίος έπεισε τον εκδότη Γιάννη Πουρνάρα για τη βιωσιμότητα του εγχειρήματος. Πρώτος διευθυντής σύνταξης του περιοδικού ήταν ο δημοσιογράφος Δημήτριος Αστερινός, ενώ το κύριο θέμα του πρώτου τεύχους αφορούσε τον πόλεμο της Μπιάφρας και την προσπάθεια των κατοίκων της να αποσχισθούν από τη Νιγηρία.

Για τον χαρακτήρα του αναφέρεται ότι ήταν «χρηστός, προσηνέστατος, καλοκάγαθος, υψηλόφρων και γενναίος», ότι προστάτευε τους Κεφαλήνες φοιτητές που σπούδαζαν στην Αθήνα και ότι στις σχέσεις προς τους φίλους του ήταν «ειλικρινέστατος, πιστός και αξιοπρεπής».

Στις 28 Απριλίου 1947 μαζί με το Ν/Α ‘ΚΑΡΤΕΡΙΑ’ και Α/Φ ‘ΠΟΡΤΑΡΙΑ’ υποστήριξε απόβαση της 3ής Ορεινής Ταξιαρχίας στις εκβολές του Πηνειού και στις 6 Οκτωβρίου 1948 υποστήριξε την Ασπροβάλτα και το Σταυρό. Παροπλίσθηκε στις 11 Σεπτεμβρίου 1973

Η Σοφί είναι μια όμορφη νεαρή κοπέλα που εργάζεται σαν μοντέλο στο πρακτορείο του αγαπημένου της Φιλίπ. Όταν ανακαλύπτει ότι εκείνος έχει κάνει σχέση με μια πλούσια αμερικανίδα κληρονόμο και ετοιμάζεται να την παρατήσει τον ταπεινώνει δημόσια σε ένα καφέ. Το αστείο περιστατικό θα γίνει αφορμή για τη γνωριμία της με δυο ανέμελους γιατρούς, τον Αλέν και τον Κλωντ, που αρχίζουν να την πολιορκούν ερωτικά. Η Σοφί θα περάσει τη νύχτα με τον Αλέν αποκρούοντας όμως τις ερωτικές του ορέξεις. Το επόμενο πρωινό αποφασισμένη να εκδικηθεί τον Φιλίπ κλέβει ένα τουφέκι και ετοιμάζεται να τον σκοτώσει. Ο Αλέν όντας ερωτευμένος μαζί της θα γλυτώσει το Φιλίπ και θα την πείσει να τον ακολουθήσουν στις Άλπεις, όπου πάει για διακοπές με την αμερικανίδα, προκειμένου να τον κερδίσει πίσω ενώ στην πραγματικότητα θα προσπαθήσει να κερδίσει την αγάπη της. Το ζευγάρι μπλέκει σε πολλά ευτράπελα περιστατικά και σταδιακά ανακαλύπτουν τη φυσική μεταξύ τους έλξη…
Ο κατά κόσμον Χρήστος Παπασαραντόπουλος γεννήθηκε στο χωριό Βασιλίτσι της Μεσσηνίας από τον Θεόδωρο Παπασαραντόπουλο και τη Σταυρούλα Τρυγουρέα (μετέπειτα Σεβαστιανή μοναχή), και υπήρξε το έβδομο παιδί της οικογένειας. Στα δέκα του χρόνια έχασε τον πατέρα του οπότε και αναγκάστηκε να εγκαταλείψει το σχολείο (ήταν στην Τρίτη Δημοτικού) για να δουλέψει. Στα 15 του χρόνια, προκειμένου να ικανοποιήσει τη δίψα του για μελέτη και ησυχία φεύγει κρυφά από την οικογένειά του και εγκαθίσταται στο μοναστήρι της Κορώνης, το οποίο εγκαταλείπει σύντομα διότι τον επισκέπτονταν συχνά οι δικοί του και τον παρακαλούσαν να επιστρέψει στην οικογένειά του. Στη συνέχεια μετακομίζει στην Καλαμάτα, στο γνωστό τότε μοναστήρι του Παναγουλάκη (ηγούμενος γνωστός για τις ακρότητες και τη σκληρή άσκηση στην οποίες υπέβαλλε τον εαυτό του και τους μοναχούς) και μένει εκεί ως μοναχός πλέον (π. Χρυσόστομος). Οι υπερβολές του Παναγουλάκη και η σκληρή ζωή του ασκητηρίου εκείνου τον κατέβαλαν και του άφησαν μόνιμο πρόβλημα υγείας.

Η "φίμωση" των άκρων των συρματόσχοινων καθίσταται αναγκαία και μάλιστα πρέπει να είναι πολύ ισχυρή. Αν πρόκειται να κοπεί ένα συρματόσχοινο θα πρέπει προηγουμένως να φιμωθούν τα σημεία ανάμεσα των οποίων θα γίνει η κοπή. Διαφορετικά τα έμβολα θα εκτυλιχθούν και ένα μεγάλο μέρος του συρματόσχοινου θα παραμορφωθεί.

Στις 28 Απριλίου δήλωσε στο BBC ότι το album "απέχει πολύ από την ολοκλήρωσή του" και πως τα στιχουργικά θέματα είναι λιγότερο σχετικά με γοτθικό τρόμο και περισσότερο σχετικά με τη χημεία. Υπάρχει ένα τραγούδι που ονομάζεται "Spectrum" και το οποίο "έχει να κάνει σε μεγάλο μέρος με ουράνια τόξα και πρίσματα".

Σύμφωνα με την παράδοση της αρχαιότητας, η πέρδικα ήταν μια ψυχρή και αναίσθητη γυναίκα. Μια μέρα, όπως κάθονταν δίπλα σε ένα πουρνάρι, είδε το μυθικό Δαίδαλο την στιγμή που έθαβε τον άμοιρο γιο του, τον Ίκαρο. Αντί να λυπηθεί για το δυστύχημα αυτό, όπως θα έκανε κάθε συμπονετικός άνθρωπος, άρχισε να ειρωνεύεται. Ο Θεός τότε οργίστηκε και την μεταμόρφωσε σε πουλί.

O Τσιγκόζιε Ομπιόμα (Chigozie Obioma) είναι Νιγηριανός συγγραφέας, γεννημένος το 1986 στην πόλη Άκουρε της Νιγηρίας. Από το Φθινόπωρο του 2015 διδάσκει λογοτεχνία και δημιουργική γραφή στο Πανεπιστήμιο της Νεμπράσκα.
Μετά την αλλαγή του ημερολογίου, η επίσημη εκκλησία (ακολουθούσα το νέο ημερολόγιο) επέβαλε στους ιερείς των ναών να μην ιερουργούν κατά το Ιουλιανό ημερολόγιο, παρά τις αντιδράσεις του κόσμου. Ιερείς που δεν συμμορφώνονταν με την κρατούσα εκκλησία του νέου ημερολογίου, διώκονταν, ξυρίζονταν και αποσχηματίζονταν. Αρκετοί ιερείς, που δεν συμφώνησαν με την καινοτομία, κρύβονταν σε σπίτια παλαιοημερολογιτών ή κυκλοφορούσαν με κοσμικά ρούχα και πένθος, για να δικαιολογήσουν την γενειάδα τους και την αγαμία τους (οι ιερομόναχοι). Γι' αυτό, στην αρχή οι Γ.Ο.Χ. είχαν μόνο λίγους πρεσβυτέρους (κυρίως αγιορείτες και άλλους ιερομόναχους και ελάχιστους εγγάμους, διότι οι περισσότεροι έγγαμοι ιερείς εντάχθηκαν στην κρατούσα νεοημερολογίτικη εκκλησία, από φόβο για τις οικογένειές τους). Οι λειτουργίες τους τελούνταν μυστικά σε σπίτια, σε υπόγεια και σε ορισμένα έρημα εξωκκλήσια. Δεν είχαν επίσκοπο. Αυτό τους δημιουργούσε πρόβλημα, γιατί σύμφωνα με τους Ιερούς Κανόνες δεν υφίσταται Εκκλησία χωρίς επίσκοπο αλλά και γιατί μόνον ο επίσκοπος μπορεί να χειροτονήσει νέους πρεσβυτέρους.

Μεταξύ των εξωηλιακών πλανητών, οι Καυτοί Δίες είναι αέριοι γίγαντες που είναι σε τροχιά πολύ κοντά στα αστέρια τους και έτσι έχουν πολύ μεγάλη θερμοκρασία επιφάνειας. Οι Καυτοί Δίες είναι μέχρι στιγμής η πιο κοινή μορφή εξωηλιακού πλανήτη που είναι γνωστή, ίσως λόγω της σχετικής ευκολίας στην ανίχνευσή τους.

13 Μαΐου – Ο Χριστόφορος Κολόμβος, ήδη έμπειρος ναυτικός και επιτυχημένος έμπορος, νυμφεύεται τη Φελίπα Περεστρέλο Μόνις και λαμβάνει ως προίκα τους χάρτες και σημειώσεις του αποθανόντος πατέρα της, που σημειώνουν τους ανέμους και τις θάλασσες γύρω από τη Μαδέρα και άλλες πορτογαλικές κτήσεις στον Ατλαντικό Ωκεανό.

Στην κεντρική πλατεία του χωριού βρίσκεται ο Ιερός Ναός της Αγίας Παρασκευής, κλασικό δείγμα επτανησιακής αρχιτεκτονικής, που ανοικοδομήθηκε αμέσως μετά τους καταστροφικούς σεισμούς του 1953. Στο καμπαναριό της εκκλησίας έχει τοποθετηθεί αναμνηστική πλάκα προς τιμήν του πλοιάρχου Γεράσιμου Β. Μεταξά και των πέντε ναυτικών από τα Μεταξάτα που έχασαν την ζωή τους στις 6 Οκτωβρίου 1925 κατά το ναυάγιο του ατμοπλοίου "Μαργαρίτα" στον Ινδικό Ωκεανό.

Έκανε μια σειρά εικασιών για την Θεωρία πεδίων κλάσεων. Οι έννοιες είχαν μεγάλη επιρροή, και η σημαντική του συνεισφορά διακρίνεται στην ονομασία των Πεδίων κλάσεων Χιλμπερτ και του Σύμβολου Χίλμπερτ στην Τοπική θεωρία πεδίων κλάσεων. Τα αποτελέσματα ως επί το πλείστον αποδείχτηκαν μέχρι το 1930, μετά από την εργασία του Τείχι Τακάγκι.

Ο Ντάβιντ Χίλμπερτ ένωσε τον τομέα της αλγεβρικής θεωρίας αριθμών με την πραγματεία του Εργασία στους αριθμούς το 1897 (κυριολεκτικά «έκθεση σχετικά με τους αριθμούς»). Επέλυσε επίσης ένα μοναδικό στην θεωρία αριθμών πρόβλημα, το πρόβλημα του Waring το 1770 . Όπως και με την Αλγεβρική θεωρία αριθμών , χρησιμοποίησε μια απόδειξη ύπαρξης που δείχνει ότι πρέπει να υπάρχουν λύσεις για το πρόβλημα αντί να παρέχεται ένας μηχανισμός για να παράγει τις απαντήσεις. Έπειτα δεν κατείχε μεγάλο υλικό προς δημοσίευση πάνω στο θέμα, όμως η εμφάνιση της Φόρμας Μέτρου Χίλμπερτ στην διατριβή ενός φοιτητή, δείχνει ότι το όνομα και η έρευνά του συνδέθηκε περαιτέρω με έναν μεγάλο κλάδο των μαθηματικών.
Νίκη Αγγελίδου (Σμαράγδα Καρύδη): H Νίκη είναι μια χωρισμένη μητέρα δύο παιδιών που αντιμετωπίζει οικονομικές δυσκολίες μιας και εδώ και αρκετό καιρό ψάχνει μια σταθερή δουλειά πάνω στο αντικείμενο που έχει σπουδάσει, σχέδιο μόδας, αλλά κανείς δεν την προσλαμβάνει. Επίσης ο πρώην σύζυγός της Διονύσης (Κωνσταντίνος Μαρκουλάκης) δεν είναι συνεπής με τη διατροφή που πρέπει να πληρώνει για τα παιδιά, κάτι που κάνει τα πράγματα ακόμη πιο δύσκολα. Η Νίκη είναι αυτή που θα αποφασίσει να ασχοληθεί με το κέρλινγκ και θα ξεκινήσει τις διαδικασίες για να δημιουργηθεί η πρώτη ομάδα κέρλινγκ στην Ελλάδα.

Ο γάμος του με την Ισοδίκη, την κόρη του Ευρυπτολέμου και εγγονή του Μεγακλή από το γένος των Αλκμεωνιδών, έγινε αφορμή να σταματήσει η διαμάχη που υπήρχε μεταξύ των δύο οικογενειών, με αποτέλεσμα να καρπωθεί ο ίδιος τα οφέλη αυτής της συμφιλιώσεως και σύντομα έγινε ο εκφραστής της αριστοκρατικής παράταξης.

Τη δεκαετία του 1890 ξεκίνησε η περίοδος του πυρετού του χρυσού που έφερε στην Αλάσκα, αλλά και στη γειτονική επικράτεια Γιούκον του Καναδά, χιλιάδες χρυσωρύχους και έποικους. Το 1912 παραχωρήθηκε επίσημα στην Αλάσκα το καθεστώς της εδαφικής επικράτειας και η πρωτεύουσα μεταφέρθηκε στην πόλη Τζούνο.

Η Ήρα (Hera) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,66. Ανακαλύφθηκε το 1868 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομά της από τη γνωστή θεά, προστάτιδα του γάμου στην ελληνική μυθολογία. Δεν πρέπει να συγχέεται με τον αστεροειδή 3 Ήρα (Juno).

Ένα αξιοσημείωτο γεγονός συνέβη την παραμονή της εορτής της Υψώσεως του Τιμίου Σταυρού το 1925. Το συμβάν έλαβε χώρα στον ιερό ναό του Αγίου Ιωάννου του Θεολόγου στον Υμηττό, σε έναν από τους λίγους ναούς που ακολουθούσαν το Παλαιό Ημερολόγιο και είχαν παραμείνει ανοικτοί από τις αρχές. Εκεί, κατά τη διάρκεια της αγρυπνίας και παρουσία δύναμης της Ελληνικής Χωροφυλακής, η οποία είχε σταλθεί για να τηρηθεί η τάξη, ένας μεγάλος φωτεινός σταυρός παρουσιάστηκε σύμφωνα με μαρτυρίες, στον ουρανό επί μισή ώρα, τον οποίο είδαν 2.000 μάρτυρες μεταξύ των οποίων πιστοί, χωροφύλακες και άλλοι που βρίσκονταν αρκετά μακριά από τον ναό. Ακούστηκε ακόμα, ότι ένας οδηγός τραμ είδε τον σταυρό από την Ομόνοια, γεγονός που μαρτυρά ότι το φαινόμενο του φωτεινού σταυρού ήταν ορατό σε όλη σχεδόν την Αθήνα. Κάποιοι το απέδωσαν σε φυσικό φαινόμενο. Οι Γ.Ο.Χ., όμως, το ερμήνευσαν ως Θείο Σημάδι και του απέδωσαν την ονομασία "Γ' Εμφάνισις του Τιμίου Σταυρού" .

Το αρχοντικό Δεκόζη Βούρου είναι από τα πρώτα σπίτια που κτίστηκαν στην Αθήνα στα 1833/34. Τα σχέδια του αρχοντικού εκπονήθηκαν από τους Γερμανούς αρχιτέκτονες Λύντερς (G. Lueders) και Χόφερ (J. Hoffer) και αποτελεί ένα από τα πρώτα δείγματα της κλασικιστικής αρχιτεκτονικής στην Ελλάδα. Η περιοχή της πλατείας Κλαυθμώνος, όπου χτίστηκε το αρχοντικό, ήταν τότε τελείως ασχημάτιστη. Το αρχοντικό, όταν περατώθηκε η κατασκευή του, ήταν το πιο αξιόλογο κτίσμα που υπήρχε στην κατεστραμμένη πόλη.
Μία σημαντική γενίκευση της έννοιας των πρώτων ιδεωδών στον Ο επιτυγχάνεται με το πέρασμα από την ιδανική-θεωρητική προσέγγιση στην λεγόμενη εκτιμητική-θεωρητική προσέγγιση . Η σχέση μεταξύ των δύο προσεγγίσεων προκύπτει ως εξής. Εκτός από τη λειτουργία της συνήθης απόλυτης τιμής

Η εφάπαξ δόση μεβενδαζόλης ή πυραντέλιου είναι πολύ αποτελεσματικές. Επειδή συνήθως παρατηρούνται αναμολύνσεις συνιστάται και δεύτερη δόση μετά από 10 με 14 ημέρες για να σκοτώσει τους νέους σκώληκες που θα αναπτυχθούν.

Έπειτα, η Λίτα συνόδευε τον Ετζ στο ρινγκ και τον βοηθούσε να νικά ύπουλα σε αγώνες. Στις αρχές του 2006, ο Ετζ έγινε Πρωταθλητής WWE, ενώ η Λίτα έγινε Πρωταθλήτρια Γυναικών για τρίτη φορά, νικώντας την Μίκι Τζέιμς. Η Λίτα έχασε το πρωτάθλημα από τη μεγάλη αντίζηλο της, Τρις Στράτους. Όταν η Στράτους αποχώρησε από την εταιρεία, ο τίτλος έμεινε χωρίς κάτοχο και διεξάχθηκε ένα τουρνουά για να οριστεί η πρωταθλήτρια. Στο τουρνουά κέρδισε η Λίτα και πήρε το τίτλο για τέταρτη φορά. Τον Νοέμβριο του 2006, η Λίτα έδωσε τον τελευταίο της αγώνα, χάνοντας το τίτλο από τη Μίκι Τζέιμς.

Η διακοπή των διπλωματικών σχέσεων επέρχεται συνήθως με διάβημα προς το Υπουργείο Εξωτερικών υπό του αρχηγού της Πρεσβείας, εν ονόματι του κράτους του από το οποίο και λαμβάνει την εντολή της πράξης αυτής οπότε και ζητεί τη θεώρηση των διπλωματικών του διαβατηρίων και εγκαταλείπει το ταχύτερο το κράτος στο οποίο έχει διαπιστευτεί. Διακοπή επίσης μπορεί να γίνει και από το Υπουργείο Εξωτερικών, ομοίως με διάβημα, που κοινοποιεί απ΄ ευθείας στον Αρχηγό της πρεσβείας ενάντιου κράτους, ταυτόχρονα με την ανάκληση της διπλωματικής αντιπροσωπείας στο έτερο κράτος.

Δημήτρης Κιτσίκης, The Old Calendarists and the Rise of Religious Conservatism in Greece, Εκδ. Center for Traditionalist Orthodox Studies, Etna, California, 1995.

Είναι ύποπτο να μειώνεται μετρίως γρήγορα, ιδιαίτερα στα Βαλκάνια που κατέχουν ένα σημαντικό ποσοστό του πληθυσμού και του εύρους του είδους, βασιζόμενο σε μια ισορροπημένη αξιολόγηση των διαθέσιμων στοιχείων (e.g. Griffin 2011, Α Bernard-Laurent στο βιβλ. 2012).

Κατά την περίοδο 1955-1959, αρκετά μέλη της ΟΧΕΝ στρατολογήθηκαν στην ΕΟΚΑ, ενώ επτά από αυτά (μεταξύ των οποίων οι Μάρκος Δράκος, Ιάκωβος Πατάτσος, Στυλιανός Λένας και Χρήστος Σαμάρας) σκοτώθηκαν στα πλαίσια του ένοπλου αγώνα κατά της βρετανικής εξουσίας.

Στα 18 του χρόνια συμμετείχε με τον πατέρα του σε έναν δίσκο μεξικάνικης μουσικής με το τραγούδι "Αγάπη Για Δύο" («Amor de los dos»), το οποίο έγινε επιτυχία. Τον ίδιο χρόνο γύρισε την ταινία «Mi Querido Viejo» (Αγαπημένε μου γέρο) μαζί με τον πατέρα του. Επίσημα ως καλλιτέχνης εμφανίστηκε τον Μάρτιο του 1991. Τότε, κυκλοφόρησε το πρώτο του άλμπουμ "Αλεχάντρο Φερνάντες" , με την εταιρεία "Sony Music". Έκανε επίσης συναυλίες στην Αμερική. Το 1993 έκανε μια συναυλία με τον Vicente Fernández, στο "Palacio de los Deportes" στο Μεξικό. Ακόμα, το 1993 κυκλοφόρησε το «Piel de niña», έναν δίσκο ρομαντικό. Για άλλη μια φορά το 1994 παρουσιάζει την εξαίρετη δισκογραφική δουλειά του «Grandes Éxitos A La Manera De Alejandro Fernández».
Ιωάννης Κολιτσάρας "Η Παλαιά Διαθήκη" τ.1ος, σ.259, - εκδ. Αδελφότητας ΖΩΗ, (κατά Ο΄), (Η Πηγή αυτή συνοδεύεται με την υπ΄ αριθμ 225/1928 έγκριση του Οικουμενικού Πατριάρχου και με την αριθμ. 3293/19-5-1928 έγκριση της Ιεράς Συνόδου της Εκκλησίας της Ελλάδος).

Παρεκκλήσι της Παναγίας Nuestra Señora de Salas Βρίσκεται περίπου 1 χλμ. από την πόλη και είναι προσβάσιμο μέσω μιας οδού δοκιμασιών. Ξαναχτίστηκε γύρω στο 1200, με πρωτοβουλία της Σάντσα της Καστίλης, χήρα του Αλφόνσου Β´ της Αραγωνίας. Έχει την κάλυψη, με αψιδωτούς διάκοσμους και κιονόκρανα που δεν στηρίζονται σε κίονες, το κυκλικό παράθυρο σε σχήμα ροζέτας και το κάτω μέρος του πύργου. Αποτελεί Εθνικό Μνημείο από το 1951.

Αγγελική Κόκκου: «Το αρχοντικό Δεκόζη Βούρου», «Αθήνα - Μόναχο», σελ. 61 - 63, 'Εκδοση Μουσείου της Πόλεως των Αθηνών - 'Ιδρυμα Βούρου - Ευταξία σε συνεργασία με το Βαυαρικό Εθνικό Μουσείο, Μόναχο, 1980.

Το 1993-1994, ο Άντριου Γουάιλς παρείχε μια Μαθηματική απόδειξη του Θεώρηματος Επεκτασιμότητας για την Ημιευσταθής ελλειπτική καμπύλη, η οποία μαζί με τo Θεώρημα Ribet, παρέχουν μια απόδειξη για το Τελευταίο θεώρημα του Φερμά. Το τελευταίο θεώρημα του Φερμά και το θεώρημα επεκτασιμότητας θεωρούνταν σχεδόν απρόσιτα για απόδειξη από τους σύγχρονους μαθηματικούς (αδύνατο ή σχεδόν αδύνατο να αποδειχθεί με βάση τις τρέχουσες γνώσεις). Ο Γουάιλ αρχικά ανακοίνωσε την απόδειξη του τον Ιούνιο του 1993 σε μια έκδοση που σύντομα αναγνωρίσθηκε ότι είχε σοβαρά κενά σε βασικά σημεία. Η απόδειξη διορθώθηκε από τον Γουάιλς, εν μέρει μέσω συνεργασίας του με τον Ρίχαρντ Τέιλορ, και η τελική, ευρέως αποδεκτή απόδειξη κυκλοφόρησε το Σεπτέμβριο του 1994 και δημοσιεύτηκε επίσημα το 1995. Η απόδειξη χρησιμοποιεί πολλές τεχνικές από την αλγεβρική γεωμετρία και την θεωρία αριθμών και έχει σημαντικό αντίκτυπο σε αυτούς τους κλάδους των μαθηματικών. Επίσης, χρησιμοποιεί τυποποιημένες κατασκευές της μοντέρνας αλγεβρικής γεωμετρίας, όπως την κατηγοριοποίηση διατάξεων και την θεωρία του Iwasawa όπως και άλλες τεχνικές του 20ου αιώνα, μη διαθέσιμες στον Φερμά.

Η Λεϊλά Ζάνα (Leyla Zana) (3 Μαΐου 1961-) ήταν η πρώτη γυναίκα κουρδικής καταγωγής που εξελέγη, το 1991, βουλευτής του τουρκικού κοινοβουλίου, ενώ αργότερα έμεινε για περισσότερα από 10 χρόνια στη φυλακή για τον φιλοκουρδικό πολιτικό ακτιβισμό της. Τον Ιούνιο του 2015 έγραψε ξανά ιστορία ως μέλος του πρώτου φιλοκουρδικού πολιτικού κόμματος που κατάφερε να εισέλθει στην Τουρκική Εθνοσυνέλευση, με ένα πρόγραμμα για την ειρήνη και την ένταξη των μειονοτήτων.

Η Β΄ Κατηγορία διεξάγεται με τη συμμετοχή 33 συνολικά ομάδων σε τρείς ομίλους των 11 ομάδων ο καθένας. Σε σχέση με την προηγούμενη περίοδο είχαμε την πρώτη εμφάνιση της νεοσύστατης ΑΕΚ Έβρου αλλά και τη μη συμμετοχή 6 συλλόγων (Δημόκριτος, Θύελλα Σιτοχωρίου, Α.Ε.Ν. Χιλής, Α.Ο. Ρούσσας, Δόξα Παταγής και Δόξα Τυχερού που αποχώρησε από τα μέσα του προηγούμενου πρωταθλήματος).
Η ελαστογραφία αποτελεί εξέλιξη της υπερηχογραφίας η οποία επιτρέπει τη μέτρηση της ελαστικότητας και της σκληρότητας των ιστών. Η ελαστογραφία μπορεί να εφαρμοστεί σχεδόν σε όλα τα όργανα του ανθρώπινου σώματος (με εξαίρεση τα οστά) προσθέτοντας, πέρα από τις μορφολογικές, κινητικές και αιμοδυναμικές πληροφορίες, νέες πληροφορίες για την ελαστικότητα των ιστών.

Γενικά η διακοπή των διπλωματικών σχέσεων επέρχεται μετά από αδυναμία διευθέτησης ζητήματος με απ΄ ευθείας διαπραγματεύσεις. Κατά παλαιότερους χρόνους σε παρεμφερείς περιπτώσεις διακοπής σχέσεων συνηθέστερα ακολουθούσε κήρυξη πολέμου. Στην ιστορία ομως της Ευρώπης πολλές φορές έχει συμβεί τέτοια διακοπή, κυρίως σε όμορες ηγεμονίες, χωρίς και να ακολουθήσει πόλεμος. Άλλες φορές πάλι προηγούταν η κήρυξη πολέμου όπου και ακολουθούσε η διακοπή των διπλωματικών σχέσεων, τέτοιες περιπτώσεις για παράδειγμα ήταν η ανάκληση των Σερβικών και Ελληνικών διπλωματικών αντιπροσωπειών από τη Σόφια μετά την αιφνίδια έναρξη του Β΄ Βαλκανικού Πολέμου καθώς και η ανάκληση του Έλληνα πρέσβη στη Ρώμη κατά τον Ελληνοϊταλικό πόλεμο του 1940.

«Η χειρότερη εβδομάδα της ζωής μου» είναι μια κωμική τηλεοπτική σειρα που προβλήθηκε από το Mega την τηλεοπτική περίοδο 2015-2016 και είναι βασισμένη στην αγγλική σειρά «The worst week of my life».

Ο ίδιος χρησιμοποίησε για πρώτη φορά την Αρχή του περιστερώνα, ένα βασικό επιχείρημα καταμέτρησης, στην απόδειξη του θεωρήματος της Προσέγγισης του Διόφαντου, που αργότερα πήρε το όνομά του ως Θεώρημα προσεγγίσεως του Ντίριχλετ. Έχει συνεισφέρει σημαντικά στο Τελευταίο θεώρημα του Φερμά, όπου απέδειξε τις περιπτώσεις για n = 5 και n = 14, και στον Νόμο της τεταρτοβάθμιας αμοιβαιότητας. Το Πρόβλημα Διαιρετότητας του Ντίριχλετ, για το οποίο βρήκε τα πρώτα αποτελέσματα, εξακολουθεί να είναι άλυτο πρόβλημα στη θεωρία των αριθμών, παρά τις τελευταίες συνεισφορές άλλων ερευνητών.

Ο `Αγγλος φιλέλληνας συνταγματάρχης Στάνχοουπ (Stanhope) έφθασε στο Μεσολόγγι στις 12 Δεκεμβρίου 1823, φέρνοντας μαζί του τρία τυπογραφεία. Ο Στάνχοουπ γνώρισε τον Μάγερ, για τον οποίο σε γράμμα του κάνει την εξής αναφορά: «Εδώ είναι εγκαταστημένος ένας εξαίρετος Ελβετός, ονόματι Dr Meyer. Έχει τις καλές ιδιότητες των συμπατριωτών του, και έχει εξοικειωθεί με τον ελληνικό χαρακτήρα. Έχω συστήσει στους Έλληνες να έχουν πάντοτε εμπρός στα μάτια τους τους ελβετικούς θεσμούς, και οι αρχηγοί τους τον Washington εμπρός στους δικούς των».

Στις αρχές του 2008, η Ντανστ επιβεβαίωσε ότι έπασχε από κατάθλιψη. Στα τέλη Μαρτίου βγήκε από το κέντρο θεραπείας και άρχισε τα γυρίσματα για την ταινία Μοιραία Σχέση. Το Μάιο δημοσιοποίησε την κατάστασή της για να τονίσει, όπως είπε, τον αγώνα που αντιμετωπίζουν τόσες επιτυχημένες γυναίκες και να διαψεύσει φήμες που ήθελαν την οικογένειά της και τους φίλους της να υποφέρουν.
Η Παλαιοχώρα έχει ένα πολύ ήπιο και θερμό Μεσογειακό κλίμα σύμφωνα με τα δεδομένα του μετεωρολογικού σταθμού του Εθνικού Αστεροσκοπείου Αθηνών. Μάλιστα για την περίοδο Οκτ 2006- Mάι 2016 η Παλαιοχώρα σημειώνει μέση ετήσια θερμοκρασία 20.7°C και έτσι αποτελεί τη θερμότερη περιοχή στην Ελλάδα από το δίκτυο των σταθμών του Αστεροσκοπείου για αυτό το χρονικό διάστημα. Η απόλυτη μέγιστη θερμοκρασία σημειώθηκε τον Ιούνιο του 2007 με 45.0°C και η απόλυτη ελάχιστη τον Φεβρουάριο του 2008 με +1.2°C. Στις 27 Ιουνίου του 2007 ο σταθμός της Παλαιοχώρας σημείωσε την εντυπωσιακά υψηλή ελάχιστη θερμοκρασία των 35.8°C .

Πατ Κάρολ ως Ούρσουλα: Η Ούρσουλα είναι η Κακιά Μάγισσα της Θάλασσας και ο κακός της ταινίας. Έρχεται σε συμφωνίες με τα θύματά της, και πάντα καταφέρει να νικάει, μεταμορφώνοντάς τα σε μικρά κακάσχημα ανθρωπάκια που ριζώνουν στο βυθό. Συμφωνεί να μεταμορφώσει την Άριελ σε άνθρωπο, αλλά να συγκρατήσει τη φωνή της. Αν δεν φιληθεί από αληθινή αγάπη με τον Πρίγκιπα Έρικ, τότε θα ανήκει πλέον σε αυτήν και θα μπορεί να ανταλλαχθεί μόνο με την Τρίαινα του πατέρα της, Τρίτων. Η Τρίαινα αυτή τον χρίζει Βασιλιά της Θάλασσας, και η Ούρσουλα έχει προσπαθήσει πολλές φορές να την πάρει (με απόλυτη αποτυχία).

325 μ.Χ.: Η Α' Οικουμενική Σύνοδος, που έλαβε χώρα στη Νίκαια της Βιθυνίας, ανέθεσε στο Πατριαρχείο Αλεξανδρείας (καθώς η Αλεξάνδρεια φημιζόταν για τους αστρονόμους της) να μελετήσει και να παρουσιάσει έναν κανόνα, βάσει του οποίου όλες οι Χριστιανικές Εκκλησίες θα συνεόρταζαν το Πάσχα, επειδή μέχρι τότε, κάθε εκκλησία εόρταζε το Πάσχα, σε διαφορετικές ημερομηνίες και ημέρες της εβδομάδας. Τότε, λοιπόν, θεσπίστηκαν οι τέσσερεις όροι του Πασχαλίου Κανόνος. Έτσι, ο Κανών προέβλεπε το Χριστιανικό Πάσχα να τελείται κάθε χρόνο, την Κυριακή μετά από την πρώτη πανσέληνο, που έπεται της εαρινής ισημερίας. Επειδή, όμως οι δύο τελευταίοι όροι είναι κοινοί και για τον εορτασμό του Εβραϊκού Πάσχα (ή Νομικό Φάσκα), όπως είχε οριστεί από τον Μωυσή, προστέθηκε ένας τέταρτος όρος, που προέβλεπε ότι αν το Νομικό Φάσκα (δηλαδή η εαρινή πανσέληνος) συμβεί Κυριακή, τότε το Χριστιανικό Πάσχα μετατίθεται την επόμενη Κυριακή. Με την πάροδο των ετών, οι ημερομηνίες εορτασμού του Πάσχα καταρτίστηκαν σε πίνακες (Πασχάλιοι Πίνακες), οι οποίοι βασίστηκαν στον Κύκλο του Μέτωνα, σύμφωνα με τον οποίο 235 συνοδικοί σεληνιακοί μήνες έχουν ίση χρονική διάρκεια με 19 Ιουλιανά έτη.

O Alexander κέρδισε τον εθνικό διαγωνισμό Melodi Grand Prix 2009 και εκπροσώπησε τη Νορβηγία στον Διαγωνισμό Τραγουδιού της Eurovision, με το τραγούδι Fairytale, το οποίο είναι εμπνευσμένο από τη ρωσική και νορβηγική παραδοσιακή μουσική. Τη μουσική και τους στίχους στο τραγούδι έγραψε ο ίδιος ο Rybak. To τραγούδι εκτελέστηκε με τη συμμετοχή του μοντέρνου συγκροτήματος παραδοσιακών χορών «Frikar». Το εν λόγω τραγούδι ήταν το επικρατέστερο να κερδίσει τον διαγωνισμό, σύμφωνα με δημοσκοπήσεις. Πράγματι, ο Alexander κέρδισε με 747.888 ψήφους έναντι 121.856 για την Τόνε Ντάμλι Ααμπέργκε.